**P2**

**EELNÕU 12.03.2018**

1-2.1/77-EN

**O T S U S**

**Valgu küla 20. märts 2018 nr**

**Teise omavalitsuse üldhariduskooli tegevuskulude katmises osalemine**

Võttes aluseks põhikooli ja gümnaasiumi seaduse § 83 lõike 1, tutvunud haridus- ja teadusministri ning riigihalduse ministri ühiskirjaga kohalikele omavalitsustele (07.02.2018 nr 8-5/18/774), arvestades Märjamaa vallavalitsuse ettepanekut (07.03.2018 istungi protokoll nr 10) ning hariduskomisjoni seisukohta (13.03.2018 koosoleku protokoll nr …)

Märjamaa Vallavolikogu

**o t s u s t a b:**

1. Osaleda teise omavalitsuse üldhariduskoolis õppivate Märjamaa valla rahvastikuregistrijärgsete laste õppekoha tegevuskulude katmises omavalitsuste vaheliste kokkulepete alusel, kuid mitte suuremas ulatuses kui Vabariigi Valitsuse kehtestatud õppekoha tegevuskulu piirmäär.
2. Otsus jõustub teatavaks tegemisest.

3. Otsust on võimalik vaidlustada Tallinna Halduskohtus 30 päeva jooksul pärast avalikustamist.

Urmas Kristal

volikogu esimees

**OTSUSE EELNÕU SELETUSKIRI**

|  |  |
| --- | --- |
| **Akti andja:** | Märjamaa Vallavolikogu |
| **Õigusakti liik:** | Otsus |
| **Õigusakti pealkiri:** | **Teise omavalitsuse üldhariduskooli tegevuskulude katmises osalemine** |
| **Õigusakti algataja:** | Märjamaa Vallavalitsus |
| **Eelnõu ja seletuskirja koostaja(d):** |  |
| **Komisjonid (s.h osavallakogu), kellele eelnõu suunata arutamiseks:** | hariduskomisjon |
| **Huvirühmade kaasamine ja avalik konsultatsioon:** | - |
| **Eelnõu ettekandja istungil:** | Vallavanem Villu Karu |
| **Õigusakti vastuvõtmiseks vajalik häälteenamus:** | poolthäälteenamus |
| **Isikud, keda kutsuda eelnõu menetluse ajaks volikogu istungile:** | - |
| **Isikud, kellele saata õigusakti ärakiri:** | - |

|  |
| --- |
| 1. **Eelnõu õiguslik alus** |
| [Põhikooli- ja gümnaasiumiseadus § 83:](https://www.riigiteataja.ee/akt/122012018003?leiaKehtiv#para83)****§ 83.**** Munitsipaalkooli tegevuskulude katmises osalemine  (1) Munitsipaalkooli tegevuskulude katmises osalevad täies ulatuses teised vallad või linnad proportsionaalselt selles koolis õppivate õpilaste arvuga, kelle rahvastikuregistri järgne elukoht asub nende valdade või linnade haldusterritooriumil. [[RT I, 10.11.2017, 20](https://www.riigiteataja.ee/akt/110112017020) - jõust. 09.11.2017 - Riigikohtu põhiseaduslikkuse järelevalve kolleegiumi otsus tunnistab põhiseadusega vastuolus olevaks selliste õigustloovate aktide andmata jätmise, mis sätestaksid kohaliku omavalitsuse üksusele põhikooli- ja gümnaasiumiseaduse § 83 lõikega 1 pandud kohustuste rahastamise riigieelarvest, kui kohaliku omavalitsuse üksus on taganud kõigile oma rahvastikuregistri järgsetele elanikele võimaluse õppida oma munitsipaalkoolis.]   (2) Munitsipaalkooli tegevuskulude katmisel lähtutakse käesolevast seadusest, kui vallad või linnad ei ole omavahel kokku leppinud teisiti.   /…/.   (5) Valla- või linnavalitsus teatab kirjalikult munitsipaalkoolide tegevuskulude katmises osalevatele valdadele ja linnadele õppekoha tegevuskulu arvestusliku maksumuse ühe õpilase kohta hiljemalt eelarveaastale eelneva aasta 30. novembriks. Õppekoha tegevuskulu arvestuslik maksumus õpilase kohta saadakse valla- või linna munitsipaalkoolide eelarveaastaks planeeritavate tegevuskulude summa jagamisel valla või linna territooriumil asuvates munitsipaalkoolides õppivate õpilaste arvuga eelarveaastale eelneva aasta 10. novembri seisuga hariduse infosüsteemi alusel.   (6) Tegevuskulude katmisel lähtutakse kooli, kus õpilane õpib, õppekoha tegevuskulu maksumusest, mis saadakse kooli eelarves määratud tegevuskulude summa jagamisel kooli õpilaste arvuga selle kuu 10. kuupäeva seisuga. Arved tegevuskulude katmises osalemise eest esitatakse igakuiselt 1/12 õppekoha tegevuskulu maksumuse osas. Kui 1/12 õppekoha tegevuskulu maksumus on suurem kui käesoleva paragrahvi lõike 7 alusel kehtestatud õppekoha tegevuskulu piirmäär ühe kuu kohta, lähtutakse tegevuskulude katmisel õppekoha tegevuskulu piirmäärast ühe kuu kohta. [[RT I, 22.01.2018, 1](https://www.riigiteataja.ee/akt/122012018001) - jõust. 01.02.2018]   (7) [Vabariigi Valitsus](https://www.riigiteataja.ee/akt/dyn=122012018003&id=123122017048) kehtestab igaks eelarveaastaks õppekoha tegevuskulu piirmäära ühe kuu kohta. Ühe kuu õppekoha tegevuskulu piirmäära kehtestamisel lähtutakse üle-eelmise eelarveaasta munitsipaalkoolide tegevuskulude mahust ja õpilaste arvust sellele eelarveaastale eelneva aasta 10. novembri seisuga, kusjuures tegevuskulude hulka ei arvata:  1) riigieelarve tasandusfondi toetuste arvelt kaetavad kulud;  2) kooli hoonetega seotud kasutusrendi kulud;  3) põhivara amortisatsioon ja ümberhindlus;  4) põhivara soetamisega seotud käibemaksu kulu.   (8) Munitsipaalkooli tegevuskulude katmiseks tasumisele kuuluva summa vaidlustamine ei vabasta teist valda või linna arve tasumise kohustusest. |

|  |
| --- |
| 1. **Eelnõu vastuvõtmise vajalikkuse põhjendus** |
| Seoses põhikooli- ja gümnaasiumi seaduse § 83 muutmise algatamisega on haridus- ja teadusminister ja riigihaldusminister saatnud 7.02.2018 ühiskirja nr 8-5/18/774 „Teise kohaliku omavalitsuse üldhariduskoolide tegevuskulude katmises osalemine“. Kirjas kutsutakse omavalitsuste volikogusid vastu võtma otsust, mille kohaselt jätkuks omavalitsuste vaheline arvlemine omavalitsuste vaheliste kokkulepete alusel nii, nagu see on siiani seaduse alusel toimunud.  Seaduse muudatus on tingitud Riigikohtu 09.11.2017 otsusest, kus Riigikohus pidas põhiseadusevastaseks seda, et riik ei rahasta kohalikke omavalitsusi nende õpilaste osas, kellele on tagatud võimalus õppida enda elukohajärgses koolis, kuid kelle eest omavalitsus ei soovi maksta tegevuskulusid mõne teise omavalitsuse kooli õppima asumisel.  Enne seaduse muudatust soovib Haridus- ja Teadusministeerium anda omavalitsustele võimaluse jätkata arvlemist vabatahtlikkuse alusel. Kui riik peaks hakkama omavalitsuste tegevuskulude katmiseks hüvitist maksma, toob see kaasa vajaduse vaadata üle omavalitsuste tulubaasi kujundamise alused ning hüvitamise vajaduse tekkimisel vähendataks selle summa võrra omavalitsustele järgmisteks aastateks kavandatud tulumaksu ja tasandusfondi suurendamist.  Arvlemisel lähtutakse tegevuskulude katmisel Vabariigi Valitsuse kehtestatud õppekoha tegevuskulu piirmäärast ühe kuu kohta. 2018.aastaks on Vabariigi Valitsus kehtestanud õppekoha tegevuskulu piirmääraks 89 eurot. Vallavalitsus teeb volikogule ettepaneku osaleda õppekoha tegevuskulude katmisel seni kehtinud viisil, so vabatahtlikkuse alusel, kuid mitte suuremas summas kui on kehtestanud Vabariigi Valitsus. |

|  |
| --- |
| 1. **Õigusaktid, mis reguleerivad küsimust käesoleval ajal** |
| Põhikooli- ja gümnaasiumi seadus |

|  |
| --- |
| 1. **Õigusaktid, mida on eelnõu õigusaktina vastuvõtmisel vaja tunnistada kehtetuks, tühistada või muuta** |
| Ei ole |

|  |
| --- |
| 1. **Õigusakti rakendamisega kaasnevad kulud ja katteallikad** |
| Märjamaa valla 2018. aasta eelarve eelnõus on planeeritud arvlemisteks teiste koolidega 150 000 eurot. |

|  |
| --- |
| 1. **Eelnõule lisatavad muud asjasse puutuvad materjalid** *(loetelu koos viidetega)* |
| 1. Haridus- ja teadusministri ning riigihalduse ministri ühiskiri kohalikele omavalitsustele ([07.02.2018 nr 8-5/18/774](https://atp.amphora.ee/marjamaavv/index.aspx?itm=256185)) 2. Vallavalitsuse istungi 07.03.2018 protokoll nr 10 |

|  |  |
| --- | --- |
| **Eelnõu esitamise kuupäev** | **12.03.2018** |

|  |  |  |
| --- | --- | --- |
| **Eelnõu kooskõlastaja/arvamuse andja:** | **Seisukoht ja põhjendus, ettepanekud:** | **Kuupäev:** |
| hariduskomisjon | Eelnõud toetada. | 13.03.2018 |
|  |  |  |